Nhar it-Tlieta, 4 ta' Diċembru, il-Parlament Ewropew u l-Kunsill, bl-għajnuna tal-Kummissjoni, laħqu ftehim proviżorju dwar il-baġit tal-UE għall-2019 matul trilogu deċiżiv. Dan il-ftehim għandu jiġi kkonfermat il-ġimgħa d-dieħla matul l-aħħar sessjoni plenarja tal-Parlament Ewropew fi Strasburgu. Il-fondi tal-UE se jkomplu jiġu investiti fit-tkabbir u l-impjiegi, fir-riċerka u l-innovazzjoni, fl-istudenti u ż-żgħażagħ - il-prijoritajiet tal-Kummissjoni Juncker. F'konformità mal-proposti tal-Kummissjoni f'Ġunju u Novembru 2019, il-ġestjoni effettiva tal-migrazzjoni u tal-fruntieri esterni tal-UE wkoll se tibqa' prijorità għall-baġit tal-2019. Il-Kummissarju Günther H. Oettinger, inkarigat mill-Baġit u mir-Riżorsi Umani, qal: “Il-ftehim tal-lum huwa sinjal li meta ningħaqdu flimkien, nistgħu noffru l-valur miżjud li ċ-ċittadini tagħna jistennew mingħandna. L-objettiv li jmiss huwa l-baġit fit-tul tagħna li jmur lil hinn mill-2020, u nispera li jinżamm l-ispirtu kostruttiv u l-involviment b'saħħtu tat-tliet istituzzjonijiet kollha fin-negozjati għall-baġit tal-2019 f'dawn id-diskussjonijiet. Għandna niffukaw fuq l-adozzjoni f'waqtha tiegħu ħalli x-xjentisti, l-istudenti, in-negozji, il-bdiewa u r-reġjuni tagħna ma jmorrux minn taħt.” Il-baġit tal-UE għall-2019 huwa stabbilit għal EUR 165.8 biljun f'impenji (flus li jista' jkun hemm qbil dwaru permezz ta' kuntratti li jingħataw kull sena) u EUR 148.2 biljun fi krediti ta' pagamenti (flus mħallsa). Fatturi ewlenin jinkludu: Il-ftehim tal-lum huwa bbażat fuq il-premessa li r-Renju Unit, wara li joħroġ mill-Unjoni Ewropea fit-30 ta' Marzu 2019, se jkompli jikkontribwixxi u jipparteċipa fl-implimentazzjoni tal-baġits tal-UE sa tmiem l-2020 daqslikieku kien Stat Membru. Baġit tal-UE għall-2019 (f'miljuni ta' ewro): APPROPRJAZZJONIJIET SKONT L-INTESTATURA Baġit 2019 (bidla nominali f'% meta mqabbla mal-2018) Impenji Pagamenti 1. Tkabbir intelliġenti u inklużiv: 80,527 (+3.9%) 67,557 (+1.4%) Il-kompetittività għat-tkabbir u l-impjiegi 23,335 (+6.1%) 20,522 (+2.1%) Koeżjoni ekonomika, soċjali u territorjali 57,192 (+3.0%) 47,035 (+1.1%) 2. Tkabbir Sostenibbli: riżorsi naturali 59,642 (+0.7%) 57,400 (+2.4%) Nefqa relatata mas-suq u għajnuniet diretti 43,192 (-0.1%) 43,116 (-0.2%) 3. Sigurtà u Ċittadinanza 3,787 (+8.4%) 3,527 (+18.3%) 4. Ewropa Globali 11,319 (+12.4%) 9,358 (+5.1%) 5. Amministrazzjoni 9,943 (+2.9%) 9,945 (+2.9%) Strumenti speċjali oħra 577 (-17.5%) 412 (-25.2%) Approprjazzjonijiet totali 165,795 (+3.2%) 148,199 (+2.4%) Sfond Kull sena, normalment lejn l-aħħar tar-rebbiegħa, il-Kummissjoni Ewropea tippreżenta abbozz tal-baġit tal-UE. Din is-sena, il-Kummissjoni ppreżentat il-proposta inizjali tagħha fit-23 ta' Mejju 2018. Fuq din il-bażi, il-Parlament Ewropew u l-Kunsill jieħdu pożizzjoni rispettiva. Din is-sena, il-Kunsill adotta l-pożizzjoni tiegħu formalment fl-4 ta' Settembru 2018. Il-Parlament Ewropew adotta l-pożizzjoni tiegħu fl-24 ta' Ottubru 2018. Differenzi bejn il-pożizzjonijiet tal-Parlament Ewropew u tal-Kunsill huma indirizzati fi proċess ta' negozjar magħruf bħala l-"proċedura ta' konċiljazzjoni". Din is-sena, il-proċedura ta' konċiljazzjoni ta' 21 jum saret mit-30 ta' Ottubru sad-19 ta' Novembru iżda ma waslitx għal ftehim. Bħala l-pass li jmiss, fit-30 ta' Novembru 2018, il-Kummissjoni ppreżentat malajr proposta oħra. Min-naħa tal-Parlament Ewropew, in-negozjati kienu mmexxija mis-Sur Jean Arthuis, President tal-Kumitat għall-Baġits, mis-Sur Daniele Viotti u s-Sur Paul Rübig, rapporteurs tal-baġit 2019. Min-naħa tal-Kunsill, in-negozjati ġew immexxija mill-Ministru Federali għall-Finanzi tal-Awstrija, is-Sur Hartwig Löger. Il-Kummissjoni Ewropea, li kellha l-irwol importanti ta' medjatur onest, kienet irrappreżentata mill-Kummissarju responsabbli għall-Baġit, is-Sur Günther H Oettinger, bl-għajnuna ta' esperti mid-Direttorat Ġenerali għall-Baġit. Il-passi li jmiss Sabiex il-kompromess li ntlaħaq illum jiġi ssiġillat, jenħtieġ li kemm il-Parlament Ewropew kif ukoll il-Kunsill japprovaw formalment it-test. Għal Aktar Informazzjoni - L-Abbozz ta' Baġit tal-UE 2019: Il-Kummissjoni tipproponi baġit iffukat fuq il-kontinwità u t-twettiq – għat-tkabbir, is-solidarjetà, is-sigurtà (23 ta' Mejju 2018) - L-Abbozz ta' Baġit tal-UE 2019: Mistoqsijiet u Tweġibiet (23 ta' Mejju 2018) - Il-proposta tal-Kummissjoni għall-baġit fit-tul tal-UE 2021-27: Il-Kummissjoni tipproponi baġit modern għal Unjoni li tipproteġi, li tagħti s-setgħa u li tiddefendi (2 ta' Mejju 2018) * Updated at 22:08 on 05/12/2018 with the precise figure for Horizon 2020.